संतों ने 20 किमी पैदल चलकर किया रोड शो
राजधानी की सड़कों पर अपनी मांगों को पूरा कराने के लिए संतों व पुजारियों के एक बड़े जत्थे ने रोड शो किया। लालघाटी चौराहा से सुबह बैनर व झंडे थाम कर नारे लगाते हुए संत व पुजारियों ने पैदल मार्च शुरू किया। वे अपनी मांगों को लेकर नारे भी लगा रहे थे। उन्होंने शहर की सड़कों की करीब 20 किमी पैदल परिक्रमा की।
अभा सतंजन समिति की प्रदेश शाखा के अध्यक्ष महंत रामगिरी महाराज की अगुवाई में संतों का यह जत्था विभिन्न मार्गों से होते हुए जैसे ही विधानसभा की ओर बढ़ा, पुलिस ने उन्हें रोक दिया। यहां पहुंचे तहसीलदार ने उनसे मांगों का ज्ञापन लिया और सीए शिवराज सिंह चौहान तक पहुंचाने का आश्वासन दिया।ज्ञापन देने के बाद संतों का पैदल मार्च पुन: शुरू हुआ और कमला पार्क हनुमान मंदिर पर प्रदर्शन का समापन किया गया। महंत गिरी महाराज ने बताया कि गुरुवार को सुबह 11 बजे पुन: यहां से पैदल मार्च शुरू होगा, जो बैरागढ़ पहुंचेगा।
hin_Deva hin_Deva hin_Deva